Un român vinde aer îmbuteliat din Carpați. Cât costă o doză și cine îl cumpără.
Poți cumpăra aer îmbuteliat și colectat din Munții Carpați. Cea mai mare doză costă 80 de lei și conține minim 190 de inhalări. Aerul pur te protejează de poluare, dar vine și în ajutorul sportivilor pentru ca muschii sunt vascularizati mai puternic.
O afacere care îți dă aer! Ingenios și curajos, Mihai Arsene se laudă că vinde aer pur din Carpați, evident, îmbuteliat.Doza cea mai mare îți dă oxigen pentru cel puţin 190 de inhalări și costă 80 de lei. În doi ani, însă, firma a ajuns pe minus. Vânzările n-au prins, iar omul de afaceri încearcă piața cu degetul în China și India.Pretinde că aerul lui îmbuteliat te protejează, dar nu pare convingător. Dacă te uiți la pierderile firmei, se apropie de 200.000 de lei.Mihai Arsene, director general firmă îmbuteliere aer: În mediul urban, unde poluarea capătă amploare și pragurile sunt depășite zi de zi, acest produs nu vine decât ca un scut.Alexandra, o studentă la Medicină din București, își permite un surâs neîncrezător. Când simte nevoia de aer curat, merge la munte.Alexandra, studentă pasionată de drumeții montane: Nu poți înlocui o drumeție la munte cu un astfel de dispozitiv.